alexandrainst/scandi-wiki huggingface dataset:
Reddi

Reddi, stilisert REDDI, er eit dansk-svensk punkrockband som består av trommeslagaren Ihan Haydar, vokalisten og gitaristen Mathilde «Siggy» Savery og Ida Bergkvist på bass. Bandet vann Dansk Melodi Grand Prix 2022 med låten «The Show» og representerte Danmark i Eurovision Song Contest 2022 i Torino.

Bakgrunn 
Bandet vart sett saman for deltakinga i Dansk Melodi Grand Prix 2022. Bandet spelar musikk inspirert av 1970-talspunk og 1980-talsrock. Det hentar også inspirasjon frå nyare sjangrar og artistar som P!nk, Katy Perry og Green Day.

Bandet vart sett saman av trommisen Ihan Haydar saman med den danske musikkprodusenten Lars Pedersen, kjend som Chief1. Haydar spelte tidlegare i det danske bandet L.I.G.A. og spelte trommar då Soluna Samay representerte Danmark med «Should’ve Known Better» i Eurovision Song Contest 2012. I tillegg til Haydar består bandet av danske Mathilde «Siggy» Savery og svenske Ida Bergkvist. Gitaristen Agnes Roslund var også medlem av bandet, men forlet det hausen 2022. Årsaka var at ho flytta heim til Sverige for å studere ved ein musikkskule. 

Reddi hadde si fyrste store offentlige framsyning 5. mars 2022, då det deltok i Dansk Melodi Grand Prix 2022 på DR1. Gruppa fekk flest poeng i avrøystinga og vann tevlinga med songen «The Show». Bandet fekk dimed representere Danmark i Eurovision Song Contest i mai 2022. Bandet deltok i den fyrste semifinalen tysdag 10. mai, men kvalifiserte seg ikkje til finalen etter å ha vorte nummer 13 av 17 i semifinalen. Dette var andre år på rad at Danmark vart slege ut av semifinalen. 

Songen «The Show» er skriven av Ihan Haydar og vokalisten Savery, saman med Julia Fabrin, som var ein av skribentane bak 2013-vinnaren «Only Teardrops». Chief1 og låtskrivaren Remee har også vore med på å skrive vinnarbidraget.

Diskografi

Singlar 
 2022 – «The Show»
 2022 – «Bad Pop Song»

Kjelder 

Denne artikkelen bygger på «Reddi» frå ,  den 4. desember 2022.  

Danske musikkgrupper
Danske Eurovision Song Contest-deltakarar
Eurovision Song Contest 2022-deltakarar
The Show av Reddi

«The Show» er ein song frå 2022 med det dansk-svenske punkrock-bandet Reddi. Songen vann Dansk Melodi Grand Prix 2022 og var det danske bidraget i Eurovision Song Contest 2022 i Torino i Italia.

Om songen 
«The Show» er skriven av Reddi-medlemmane Ihan Haydar og Siggy Savery. Dei har skrive songen saman med Julia Fabrin, som også var med på å skrive Eurovision-vinnaren «Only Teardrops». Låtskrivarane Chief 1 og Remee har også bidrege på låten: begge har vunne Dansk Melodi Grand Prix tidlegare.

«The Show» vart plukka ut til å delta i finalen i Dansk Melodi Grand Prix 2022 laurdag 5. mars på DR1. I tevlinga gjekk Reddi vidare til superfinalen, der dei til slutt vann med 37 prosent. I etterkant av tevlinga vart «The Show» møtt med negative kritikkar frå danske musikkmeldarar og Eurovision-ekspertar.

Gjennom sigeren i Dansk Melodi Grand Prix vart «The Show» det danske bidraget til Eurovision Song Contest 2022. Songen deltok i den fyrste semifinalen tysdag 10. mai, der han rauk ut etter å ha vorte nummer 13 av 17 bidrag. Dette var andre år på rad at Danmark vart slått ut i semifinalen.

Referansar 

Denne artikkelen bygger på «The Show (Reddi-sang)» frå ,  den 4. desember 2022.  

Danske Eurovision Song Contest-songar
Eurovision Song Contest 2022-songar
Engelskspråklege Eurovision Song Contest-songar
Dansk Melodi Grand Prix-songar
Engelskspråklege Dansk Melodi Grand Prix-songar
Guilty Pleasure av Mia Dimšić

«Guilty Pleasure» er ein song frå 2022 som vert framført av den kroatiske songaren Mia Dimšić. Songen er skriven av Dimšić sjølv, saman med Vjekoslav Dimter og Damir Bačić. Songen vann den kroatiske songtevlinga Dora 2022 og var det kroatiske bidraget i Eurovision Song Contest 2022 i Torino i Italia.

Om songen

Dora og Eurovision Song Contest 
I desember 2021 kunngjorde den kroatiske ålmennkringkastaren HRT at «Guilty Pleasure» var blant dei fjorten bidraga som var plukka ut til Dora 2022, den kroatiske uttakinga til Eurovision Song Contest 2022. Songen er skriven av Damir Bačić, Vjekoslav Dimter og songaren Dimšić. 

I den kroatiske finalen laurdag 19. februar 2022 vann «Guilty Pleasure» både jury- og telefonavrøystinga og enda samla på fyrsteplass med 257 poeng. Som vinnar vart «Guilty Pleasure» det kroatiske bidraget til Eurovision Song Contest 2022. Der tevla han i den fyrste semifinalen tysdag 10. mai. 

«Guilty Pleasure» vart sloppen 10. februar 2022, ti dagar før den nasjonale finalen. Sidan vart songen utgjeven på selskapet Croatia Records for strøyming og nedlasting 20. februar 2022, dagen etter den nasjonale finalen.

«Guilty Pleasure» deltok i den fyrste semifinalen tysdag 10. mai 2022. Låten enda som nummer 11 av 17 bidrag, og sidan songen ikkje vart blant dei ti beste, kvalifiserte han seg ikkje til finalen laurdag 14. mai.

Plagiatskuldingar 
I eit intervju med tv-kanalen RTL Danas fortalde Dimšić at Taylor Swift-albuma Folklore og Evermore var dei store inspirasjonane bak songen. Kort tid etter skulda fleire Twitter- og TikTok-brukarar Dimšić for å ha plagiert Swift-songen «Willow» frå 2020. Dimšić avviste at ho hadde plagiert, men tok i staden samanlikninga som eit kompliment, sidan ho er ein stor fan av Swift. 

I eit radiointervju 25. februar 2022 framførte Dimšić ei blanding av «Guilty Pleasure» og Swift sin song «Willow», og kalla songen for «Guilty Willow». All blesten og merksemda førte til at «Willow» entra Billboards Croatia Songs-hitliste på niandeplass 5. mars 2022. «Guilty Pleasure» har også toppa den kroatiske airplaylista.

Listeplasseringar

Kjelder 

Denne artikkelen bygger på «Guilty Pleasure (Mia Dimšić-sang)» frå ,  den 4. desember 2022.  

Eurovision Song Contest 2022-songar
Kroatiske Eurovision Song Contest-songar
Engelskspråklege Eurovision Song Contest-songar
Sekret av Ronela Hajati

«Sekret» (norsk omsetjing 'løyndom') er ein albansk song frå 2021 som er skriven og framført av songaren og låtskrivaren Ronela Hajati. Songen vart gjeven ut som singel på eige forlag 2. desember 2021. Nokre veker etter vann songen den 60. utgåva av den albanske songtevlinga Festivali i Këngës, og han vart det albanske bidraget til Eurovision Song Contest 2022 i Torino i Italia.

Om songen 
«Sekret» er skriven og komponert av Hajati sjølv og produsert av den albanske musikkprodusenten Marko Polo. Songen kombinerer tradisjonelle og moderne element, og er ein uptempo-låt innan etnisk pop-sjangaren med folkemusikk-element. Hajati gav ut «Sekret» på eige forlag 2. desember, og låten vart seinare omarbeidd i samarbeid med den nederlandske musikkprodusenten Diztortion i London. Songen hadde opprinneleg albansk tekst, men ein engelskspråklig versjon vart gjeven ut saman med ein tilhøyrande muiskkvideo 4. mars 2022.

Den albanske ålmennkringkastaren Radio Televizioni Shqiptar (RTSH) plukka ut songen til å delta i den 60. tilskipinga av songtevlinga Festivali i Këngës. Tevlinga bestod av to semifinalar 27. og 28. desember, med finale 29. desember 2021. Vinnaren fekk representere Albania i Eurovision Song Contest. «Sekret» avanserte til finalen, og juryen kåra han til slutt som vinnar. «Sekret» vart dimed det albanske bidraget til Eurovision Song Contest 2022 i Torino i Italia.

I Eurovision Song Contest i Torino var «Sekret» det fyrste bidraget på scena i den fyrste semifinalen tysdag 10. mai, og vart nummer 12 av 17. Sidan songen ikkje vart blant dei ti beste, kvalifiserte han seg ikkje til finalen laurdag 14. mai.

Listeplasseringar

Kjelder 

Denne artikkelen bygger på «Sekret (Ronela Hajati-sang)» frå , den 5. desember 2022.  

Songar frå 2021
Albanske Eurovision Song Contest-songar
Eurovision Song Contest 2022-songar
Albanskspråklege Eurovision Song Contest-songar
Engelskspråklege Eurovision Song Contest-songar
Fleirspråklege Eurovision Song Contest-songar
Festivali i Këngës-songar
Pantsetjing

Pantsetjing er det å gje pant som tryggleik for eit lån. Pante kan ha form av 
handpant, der debitoren fysisk gjev det som blir pantsett til kreditor, t.d. ved gje kreditor verdipapir som tryggleik. 
underpant, der kreditor tek imot eit tinglyst pantebrev i aktiv som tilhøyrer debitor (fast eigedom, lausøyre, bil eller liknande). 

Handpant er den forma som blir nytta hjå ein pantelånar, som vurderer eigedelen ein ønskjer å pantsetja og betaler eit lån i høve til denne verdien. Dette er eit uformelt lån som kan takast opp av privatpersonar, som kan innløysa pantet innan ein viss frist.

Kjelder

Denne artikkelen bygger på «Pantsætning» frå ,  den 5. desember 2022.  

Finansiell økonomi
Bankverksemd
Turn-VM 1985

Den 23. verdsmeisterskapen i turning vart avvikla i Montreal i Canada dagane frå 3. til 10. november 1985.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «1985 World Artistic Gymnastics Championships» frå , den 5. desember 2022.  

Verdsmeisterskap i turn
Sport i 1985
Ljudmila Turisjtsjeva

Ljudmila Ivanovna Turistsjeva () er ein russisk tidlegare turnar som representerte Sovjetunionen. Ho sikra seg 9 medaljar i olympiske leikar, mellom dei gull i mangekampen i 1972 og i lagtevlinga i 1968, 1972 og 1976. Ho vart elles verdsmeister i mangekamp i 1970 og 1974 og europameister i mangekamp i 1971 og 1973. I alt sanka ho seg 11 VM-medaljar og 16 EM-medaljar.

Ho gifta seg med Valerij Borzov i 1977.

Kjelder

Denne artikkelen bygger på «Ludmilla Tourischeva» frå ,  den 5. desember 2022.  

Olympiske meistrar for Sovjetunionen
Russiske turnarar
Sovjetiske turnarar
Skeise-NM 1952

Noregsmeisterskapen på skeiser 1952 for menn vart avvikla på Gjøvik helga 3. og 4. mars. Hjalmar Andersen vart norsk meister for tredje gong i rad. Han sette verdsrekord på 10 000 meter med tida 16.51,4.

NM på skeiser 1952 

Dato: 26./27. januar 1952

Kjelder
Arbeiderbladet 28. januar 1952

Noregsmeisterskap på skeiser
Sport i Noreg i 1952
Gjøvik kommune
I Am What I Am av Emma Muscat

«I Am What I Am» (norsk omsetjing 'eg er det eg er') er ein popsong frå 2022 med den maltesiske artisten Emma Muscat. Songen var det maltesiske bidraget i Eurovision Song Contest 2022 i Torino i Italia. Songen og ein tilhøyrande musikkvideo vart offentleggjorde 14. mars 2022.

Om songen 
«I Am What I Am» var det maltesiske bidraget til Eurovision Song Contest 2022. Songen vart skriven av Dino Medanhodzic, Emma Muscat og dei danske låtskrivarane Julie Aagaard og Stine Kinck. Medanhodzic har produsert den.

Emma Muscat vann retten til å representere Malta i Eurovision Song Contest, då ho i februar 2022 vann den maltesiske songtevlinga Malta Eurovision Song Contest 2022 på TVM. Ho vann tevlinga med songen «Out of Sight» med 92 poeng.

Men etter sigeren vart «Out of Sight» erstatta av «I Am What I Am», og det nye bidraget vart offentleggjort 14. mars 2022. Songen deltok i den andre semifinalen torsdag 12. mai, og enda der som nummer 16 av 18 bidrag. Sidan songen ikkje vart blant dei ti beste, kvalifiserte han seg ikkje til finalen laurdag 14. mai.

Kjelder 

Denne artikkelen bygger på «I Am What I Am» frå ,  den 5. desember 2022.  

Eurovision Song Contest 2022-songar
Maltesiske Eurovision Song Contest-songar
Engelskspråklege Eurovision Song Contest-songar
Skeise-NM 1953

Noregsmeisterskapen på skeiser 1953 for menn vart avvikla i Skien helga 24. og 25. januar. Sverre Haugli vart norsk meister for fyrste og einaste gong.

NM på skeiser 1953 

Dato: 24./25. januar 1953

Kjelder
Arbeiderbladet 26. januar 1953

Noregsmeisterskap på skeiser
Sport i Noreg i 1953
Ela av Andromache

«Ela» (gresk skrift Έλα, norsk omsetjing 'kom igjen') er ein song frå 2022 som vert framført av den greske songaren Andromache. Songen vart internt vald av den kypriotiske ålmennkringkastaren CyBC til å vere det kypriotiske bidraget til Eurovision Song Contest 2022 i Torino i Italia.

Om songen 
«Ela» er ein latinopoplåt med vers på engelske vers og refreng på gresk. Songen er skriven av eit internasjonalt låtskrivarteam som har levert ei rekkje Eurovision-bidrag tidlegare. Alex Papakonstantinou har blant anna skrive «Fuego» som Kypros fekk ein andreplass med i 2018, mens Arash deltok for Aserbajdsjan i Eurovision Song Contest 2009. 

Songen og artisten Andromache vart internt valde av kringkastaren CyBC til å representere Kypros i Eurovision Song Contest 2022. Artisten og songen vart annonserte under ei tv-sending 9. mars 2022, mens musikkvideoen vart lagd ut på YouTube-kanalen til Panik Records dagen etter. 11. mars 2022 vart songen tilgjengeleg på alle strøyme- og salgsplattformar.

Eurovision Song Contest 
«Ela» deltok i den andre semfinalen av Eurovision Song Contest, torsdag 12. mai 2022. Der blei songen nummer 12 av 18 bidrag. Sidan songen ikkje vart blant dei ti beste i semifinalen, kvalifiserte han seg ikkje til finalen laurdag 14. mai. 

Sceneframsyninga og framføringa i Eurovision var regissert av koreografane Marvin Dietmann og Dan Shipton.

Listeplasseringar

Kjelder 

Denne artikkelen bygger på «Ela (Andromache-sang)» frå ,  den 5. desember 2022.  

Eurovision Song Contest 2022-songar
Greske songar
Kypriotiske Eurovision Song Contest-songar
Engelskspråklege Eurovision Song Contest-songar
Greskspråklege Eurovision Song Contest-songar
Fleirspråklege Eurovision Song Contest-songar
Skeise-NM 1954

Noregsmeisterskapen på skeiser 1954 for menn vart avvikla på Bislett stadion i Oslo helga 2. og 3. januar. Hjalmar Andersen vart norsk meister for fjerde og siste gong.

NM på skeiser 1954 

Dato: 2./3. januar 1954

Kjelder
Arbeiderbladet 4. januar 1954

Noregsmeisterskap på skeiser
Sport i Noreg i 1954
That’s Rich

«That’s Rich» (norsk omsetjing 'det er vel mykje') er ein popsang frå 2022 med den nordirske songaren Brooke Scullion. Songen var det irske bidraget i Eurovision Song Contest 2022 i Torino i Italia.

Om songen 
«That’s Rich» er skriven av Scullion sjølv, saman med dei britiske låtskrivarane Izzy Warner og Karl Zine. Songen var den fyrste Scullion skreiv, og ho hadde ingen planar om å sende han inn til RTÉ for deltaking i den irske finalen til Eurovision Song Contest. Då ho etter kvart forstod kva potensial songen hadde, og samstundes fekk støtte frå plateselskapet, sende Scullion han inn til Eurosong, den irske uttakinga til Eurovision Song Contest. Songen vart plukka ut til å delta i Eurosong 4. februar 2022. I tevling mot fem andre bidrag, vann «That’s Rich» ein klår siger hos både den internasjonale juryen og hos tv-sjåarane. Ein remastra versjon av songen kom ut 12. februar. 

«That’s Rich» handlar om å erte og gjere narr av ein tidligere elskar. Songaren meiner den tidlegare elskaren er sjølvoppteken og syng: «Du dyttar meg alltid ned. Vel, eg har nyheiter til deg, du seier eg brukar deg no – det er vel mykje av deg». 

«That’s Rich» deltok i den andre semifinalen av Eurovision Song Contest torsdag 12. mai 2022, der han enda på 15. plass av 18 bidrag. Siden songen ikkje vart blant de ti beste i semifinalen, kvalifiserte han seg ikkje til finalen laurdag 14. mai.

Listeplasseringar

Kjelder 

Denne artikkelen bygger på «That’s Rich» frå ,  den 5. desember 2022.  

Eurovision Song Contest 2022-songar
Britiske songar
Irske Eurovision Song Contest-songar
Engelskspråklege Eurovision Song Contest-songar
Circles av Andrea Koevska

«Circles» (norsk 'sirklar')  er ein popsong frå 2022 som vert framført av den makedonske songaren Andrea Koevska. Songen var det makedonske bidraget i Eurovision Song Contest 2022 i Torino i Italia.

Om songen 
«Circles» er skriven av Andrea Koevska saman med Aleksandar Masevski. Ifølgje Koevska handlar songen om den augneblinken ein tek lagnaden i eigne hender og innser at ein er sterk nok til å forandre livet sitt til det betre. Songen vart skriven på eit tidspunkt då Koevska levde i eit dårleg forhold, og sjølv om kjærleiken var sterk, var det umogleg å fortsette i forholdet. Tittelen spelar ifølgje Koevska på styrken ein finn når ein klarar å bryte ut av «sirklane» ein føler i slike situasjonar.

Eurovision Song Contest 
Låtskrivarane sende inn bidraget til den makedonske songtevlinga Za Evrosong i regi av den makedonske ålmennkringkastaren MRT. Vinnaren av tevlinga fekk representere Nord-Makedonia i Eurovision Song Contest 2022. «Circles» var eitt av seks bidrag som vart plukka ut til tevlinga 4. februar 2022. Bidraga vart offentleggjorde og slopne 28. januar 2022.

I finalen 4. februar vann «Circles» med 20 poeng, av desse kom 12 poeng frå den internasjonale juryen og 8 poeng frå telefonavrøystinga. Som vinnar vart «Circles» det makedonske bidraget i Eurovision Song Contest 2022. Der deltok han i den andre semifinalen torsdag 12. mai. Der vart han nummer 11 av 18, éin plass unna frå å kvalifisere seg til finalen laurdag 14. mai.

Kjelder 

Denne artikkelen bygger på «Circles» frå ,  den 5. desember 2022.  

Eurovision Song Contest 2022-songar
Makedonske Eurovision Song Contest-songar
Engelskspråklege Eurovision Song Contest-songar
Breathe av Vladana Vučinić

«Breathe» (norsk omsetjing 'pust') er ein kraftballade frå 2022 som vert framført av den montenegrinske songaren og låtskrivaren Vladana Vučinić. Songen vart internt vald av Radio i televizija Crne Gore (RTCG) som det montenegrinske bidraget til Eurovision Song Contest 2022 i Torino i Italia.

Om songen 
«Breathe» er skriven av Vučinić selv, saman med Darko Dimitrov, som også stod for produksjonen og miksinga. Dimitrov hadde tidlegare skrive låten «Proud», som Tamara Todevska vann juryavrøystinga med i 2019.

Ifølgje Vučinić er teksta basert på ei «vanskeleg prøving» som ho og familien hennar gjekk gjennom i 2021, og kjenslene hennar vart til tekst og musikk. Ho skildrar «Breathe» som ein kjensletung, mektig og melankolsk song.

«Breathe» var eit av 30 bidrag som kringkastaren RTCG mottok til arbeidet med å finne det montenegrinske bidraget til Eurovision Song Contest 2022. Ein jury på ti medlemmar plukka ut «Breathe» som vinnar, og låten vart utgjeven 4. mars 2022. Vučinić framførte songen live fyrste gong under ein konsert i Stockholm ei veke seinare.

«Breathe» deltok i den andre semifinalen av Eurovision Song Contest torsdag 12. mai. Songen vart nummer 17 av 18 i semifinalen og kvalifiserte seg ikkje til finalen laurdag 14. mai.

Kjelder 

Denne artikkelen bygger på «Breathe» frå ,  den 5. desember 2022.  

Eurovision Song Contest 2022-songar
Montenegrinske Eurovision Song Contest-songar
Engelskspråklege Eurovision Song Contest-songar
Skeise-NM 1955

Noregsmeisterskapen på skeiser 1955 for menn vart avvikla i Bergen og på Voss helga 22. og 23. januar. Grunna mildver vart stemnet flytta frå Krohnsminde stadion i Begren, der det var skiftande tilhøve gjennom laurdagen, til Voss om sundagen. Knut Johannesen frå Arbeidernes Skøyteklubb vart norsk meister for fyrste gong.

NM på skeiser 1955 

Dato: 22./23. januar 1955

Kjelder
Arbeiderbladet 24. januar 1955

Noregsmeisterskap på skeiser
Sport i Noreg i 1955
The Clutha

The Clutha var ei skotsk musikkgruppe frå Glasgow som spelte tradisjonsmusikk og gav ut nokre få album på 1970-talet. Medlemmane då gruppa gav ut det fyrste albumet sitt, Scotia, i 1971 var John Eaglesham (vokal, concertina), Erlend Voy (fele, concertina, vokal), Calum Allan (fele), Ronnie Alexander (vokal, gitar) og Gordeanna McCulloch (vokal).  Dei same medlemane deltok på Scots Ballads Songs & Dance Tunes frå 1974. Då gruppa gav ut The Bonnie Mill Dams i 1977 hadde Jimmy Anderson blitt medlem, medan Eaglesham hadde forlate gruppa.

Historie 
I 1957 var Norman Buchan lærar ved Rutherglen Academy, der han skipa ein Ballads Club. Ein av elevane som blei med var Gordeanna McCulloch. Ho blei svært interessert i song, og drog til London for å delta på eit av Ewan MacColl sine helgeseminar ved heimen hans i Beckenham i Kent. Ho song ei kort tid med The Clydesiders, ei gruppe skipa på skulen, og blei med i The Clutha i 1964. Namnet er det latinske namnet på elva Clyde. Gruppa spelte tradisjonell skotsk folkemusikk og song på skotsk.

The Small Pipes 
Då The Clutha fekk med Jimmy Anderson, som spelte låglandsekkepipe på «Bonnie Mill Dams» (1977), var dei pionerar ettersom dette instrumentet knapt hadde vore brukt på hundre år, og ikkje tidlegare spelt inn. Dei vann Peter Cooke Cup for skotske ceilidh-grupper i 1971, 1972 og 1973. Sjølv om dei ikkje spelte inn noko att før i 2001, fortsette dei å spela for ceilidh-dansar. I 2001 gav The Clutha ut albumet On the Braes, med Ronnie Alexander (vokal, gitar), Erlend Voy (fele, concertina, vokal), Callum Allan (fele), Gordeanna McCulloch (vokal) og Tom Johnstone (sekkepipe).

McCulloch solo 
I 1965 var McCulloch med på eit samlealbum på Topic Records. I 1978 gav ho ut sitt eige soloalbum, Sheath and Knife, der ho spelte inn ukjende skotske folkesongar. Sidan har ho vore med på seks andre samlealbum og spelt inn eit nytt soloalbum. I staden for McCulloch rekrutterte gruppa Heather Heywood til songar under ein turne.

McCulloch døydde i 2019.

Norman Buchan MP 
Buchan blei eit parlamentsmedlem for Labour, og skipa til Edinburgh Folk Festival i ei årrekkje.

Utgjevingar 
The Clutha

 Scotia! (1971, Argo ZFB18 stereo)
 The Streets of Glasgow (1973, Topic 12TS226 stereo-samlealbum med andre tradisjonsmusikarar frå Glasgow)
 Scots Ballads Songs & Dance Tunes (1974, Topic 12TS242 stereo)
 The Bonnie Mill Dams (1977, 12TS330 stereo)
 On The Braes (2001)
 Live from Harvard (2019, frå ein konsert i 2018)

Gordeanna McCulloch

 New Voices From Scotland (1965, 12T133)
 Sheath and Knife (1978, Topic 12TS370, med The Clutha som akkompagnement)
 In Freenship's Name (1999)

Kjelder

Denne artikkelen bygger på «The Clutha» frå ,  den 5. desember 2022.  

Musikkgrupper frå Glasgow
Skotske folkemusikkgrupper
The Corries

The Corries var ei skotsk folkemusikkgruppe som utvikla seg under gjenopplivinga av tradisjonsmusikken på 1960-talet.  
Gruppa er best kjend for å ha laga den uoffisielle skotske nasjonalsangen «Flower of Scotland». Gruppa bestod av Roy Williamson (25. juni 1936-12. august 1990) og Ronnie Browne (f. 1938).

Historie 
Williamson og Browne møtte kvarandre i 1955 på College of Art i Edinburgh. Dei skipa The Corries. I 1974 gav dei ut singelen «Flower of Scotland», som fekk stor suksess og var med på å gjera gruppa populær. Singelen inneheldt to hyllingssongar til Skottland, ein skriven av Williamson («Flower of Scotland») og ein skriven av Browne («The Roses of Prince Charlie»). Begge blei til klassikarar i Skottland, og gav gruppa stor kommersiell suksess. I 1980-åra fekk The Corries sitt eige tv-program.

I 1989 byrja helsa til Williamson å bli dårligere, og han fekk konstatert ein vondarta hjernesvulst. 12. august 1990 døydde han. Browne fortsette som solist med songane til gruppa. I 2002 bestemte han seg for å pensjonera seg.

Diskografi 

 The Corrie Folk Trio and Paddie Bell (1965)
 The Promise Of The Day (1965)
 Those Wild Corries (1966)
 Bonnet, Belt and Sword (1967)
 Kishmul's Galley (1968)
 Scottish Lover Songs (1969)
 Strings and Things (1970)
 In Retrospect (1970)
 Sound The Pibroch (1972)
 A Little Of What You Fancy (1973)
 Flower of Scotland (1974)
 Live from Scotland Volume 1 (1974)
 Live from Scotland Volume 2 (1975)
 Live from Scotland Volume 3 (1975)
 Live from Scotland Volume 4 (1977)
 Peat Fire Flame (1977)
 Spotlight On The Corries (1977)
 Stovies (1980) (live)
 A Man's A Man (1980)
 The Dawning of the Day (1982) (live)
 Lover From Scotland (1983)
 Scotland Will Flourish (1985) (live)
 Barrett's Privateers (1987) (live)
 The Bonnie Blue (1988) (live)

Kjelder

Denne artikkelen bygger på «The Corries» frå ,  den 5. desember 2022.  

Musikkgrupper skipa i 1962
Skotske musikkgrupper
Britiske folkemusikkgrupper
Sola kyrkje

Sola kyrkje er ei krossforma murkyrkje i Sola kommune i Rogaland. Grunnstein ble lagd ned 1. september 2019, og kyrkja vart innvigd 18. oktober 2020. Kyrkja erstatta ei kyrkje frå 1955 som no vert titulert som Sola kapell.

Sola kyrkje vart teikna av JAJA Architects ApS og Brandsberg-Dahls Arkitektkontor AS. Det er 460 sitjeplassar i kyrkjesalen.

Kunstnerisk utsmykking og liturgiske møbel er ved Marie Buskov. Døypefonten i kleberstein er frå 1200-talet og er overført frå tidlegare kyrkjer. Kyrkja har digitalt orgel og dessutan eit flygel.

Kjelder 
 
 Sola kyrkjelyd: Sola kirke – vår nye kirke
 Byggeindustrien: Sola kirke

Fotnotar 

Kyrkjer i Sola
Kyrkjer i Tungenes prosti
Norske kyrkjer frå 2020